Here is a page extracted from Wikipedia that may contain CSS, HTML, and a lot of unformatted text.

Title: Dalmau de Mur y Cervellón
Content: Dalmau de Mur y Cervellón estió l'arcebispe de Zaragoza dende 1431 dica 1456. Ye naixiu de Cervera (Leida) en anyo desconoixiu.

Estió mecenas d'artistas y historiadors, y la suya actividat eclesiastica estió intensa. Celebró un concilio provincial en 1433. Defendió los dreitos de la diocesi debant de la seu primada de Toledo y fació que lo bispe de Segorb-Albarracín li n'estase dependient. Devantó en colechiata la ilesia de Mora de Rubielos.

Consiguió que lo rei reconoixese pa los vasallos de la mitra lo dreito d'apelar només que a l'arcebispe en las suyas barallas. Fundó una confraría en honor de la Virchen de lo Pilar.

En lo artistico lo suyo legau ye muito important:

Lo coro de la Seu de Sant Salvador de Zaragoza.
La cadiera de l'altar mayor, tapices y cirios a Santa María.
Financió la costrucción de lo salón de lo castiello-palacio de Val de Robres.

Lo suyo escudo d'armas se troba en muitos edificios y tablas por tot Aragón.

Morió en Zaragoza en 1456 y lo apedecoron en lo coro de la Seu de Sant Salvador. Unas personas con apelliu Dalmau de Val de Robres se consideran descendients suyos.

Vinclos externos 
  Dalmau de Mur en a Gran Enciclopedia Aragonesa.

Arcebispes de Tarragona
Arcebispes de Zaragoza
Bispes de Chirona
Muertos en Zaragoza
Naixius de Cervera
1456 (muertes)